Μιχάλης Πελεκάνος

Ο Μιχάλης Πελεκάνος (Αθήνα, 25 Μαΐου 1981) είναι Έλληνας διεθνής καλαθοσφαιριστής. Με ύψος 1.99 μέτρα αγωνίζεται ως σμολ φόργουορντ στο Δίωνα Κυπαρισσίας.

Σταδιοδρομία
Γεννήθηκε στον Κορυδαλλό Αττικής. Έχει ύψος 1.99 και αγωνίζεται ως σμολ φόργουορντ, ενώ διακρίνεται για την αλτικότητα του, η οποία τον βοηθά να αγωνίζεται πιο θεαματικά.

Ξεκίνησε την καριέρα του το 1999 από την ομάδα του Γ.Σ. Περιστερίου και στη συνέχεια, το 2004, μεταγράφηκε στη ΑΕΚ και από εκεί, μετά από δύο σαιζόν, στον Πανελλήνιο. Παρά το ότι είχε μια σταθερά πετυχημένη πορεία στον ελληνικό χώρο, δεν αποκτήθηκε από κάποια ομάδα πρωταθλητισμού και έτσι το καλοκαίρι του 2007 πληροφορήθηκε πως η ομάδα της Ρεάλ Μαδρίτης παρακολουθούσε την πορεία του τα 2 τελευταία χρόνια με αποτέλεσμα να τον εντάξει στο δυναμικό της.

Την επόμενη χρονιά υπέγραψε στον Ολυμπιακό όπου παρέμεινε μέχρι το 2012 κερδίζοντας την Ευρωλίγκα, παίζοντας παράλληλα ως δανεικός στο Μαρούσι τη σαιζόν 2009-2010.

Επόμενος σταθμός της καριέρας του ήταν ο Άρης Θεσσαλονίκης στον οποίο παρέμεινε για δύο σαιζόν. Το 2014 υπέγραψε στη ρουμάνικη Πλοϊέστι, και κατέκτησε το πρωτάθλημα Ρουμανίας. Το 2015 επέστρεψε στο ελληνικό πρωτάθλημα ξανά για τα χρώματα του Άρη Θεσσαλονίκης. Τον Μάιο του 2016 συμπλήρωσε 400 συμμετοχές στο Πρωτάθλημα Ελλάδας. Το καλοκαίρι του 2016 υπέγραψε στον Πανιώνιο, με τον οποίο κατέκτησε το πρωτάθλημα της Α2 εθνικής κατηγορίας.

Το 2017 υπέγραψε στον Οίακα Ναυπλίου της Γ΄ Εθνικής Κατηγορίας. Το 2018 και αφού η ομάδα ανέβηκε στην Β' Εθνική, ο Πελεκάνος ανανέωσε τη συνεργασία του.

Τον Σεπτέμβριο του 2019, επέστρεψε στην Μπάσκετ Λιγκ, για λογαριασμό του Ήφαιστου Λήμνου.

Στις 26 Αυγούστου 2020, μετά από ένα χρόνο στον Ήφαιστο, επέστρεψε με διπλό ρόλο στον Οίακα Ναυπλίου (ως αθλητής και ως υπεύθυνος στα τμήματα υποδομής του συλλόγου).

Τον Σεπτέμβριο του 2021, συμφώνησε να συνεχίσει την καριέρα του στον ΑΟ Ερμιονίδας.

Εθνική Ομάδα
Με την Εθνική Ελλάδος αγωνίστηκε στο Ευρωμπάσκετ της Ισπανίας το 2007 κατακτώντας την τέταρτη θέση. Το 2008 αγωνίστηκε στο Προολυμπιακό Τουρνουά, κερδίζοντας την πρόκριση στους Ολυμπιακούς Αγώνες 2008 στο Πεκίνο, και στο οποίο κατέκτησε την πέμπτη θέση. Συνολικά με το εθνόσημο έχει 31 αγώνες με 75 πόντους (μ.ο: 2.42).

Τίτλοι

Ολυμπιακός 
 Ευρωλίγκα: 2012
 Πρωτάθλημα Ελλάδας: 2012
 Κύπελλο Ελλάδας: 2011

Πλοϊέστι 
 Πρωτάθλημα Ρουμανίας: 2015
 Σούπερ Καπ Ρουμανίας: 2014

Πανιώνιος 
 Πρωταθλητής Α2: 2017

Οίαξ Ναυπλίου 
 Πρωταθλητής Γ' Εθνικής: 2019

Εθνική Ελλάδος 
 Τουρνουά Ακρόπολις: (2007)
 Προολυμπιακό τουρνουά καλαθοσφαίρισης ανδρών Χρυσό Μετάλλιο: 2008

Διακρίσεις
 3x Ελληνικό All Star Game: 2001, 2003, 2010

Παραπομπές

Εξωτερικοί σύνδεσμοι 
 
 
  Μιχάλης Πελεκάνος, στατιστικά στην επίσημη ιστοσελίδα του Προολυμπιακού Τουρνουά 2008.

Έλληνες καλαθοσφαιριστές
Σμολ φόργουορντ
Καλαθοσφαιριστές Εθνικής Ελλάδας
Καλαθοσφαιριστές Εθνικής Ελλάδας Κ17
Καλαθοσφαιριστές Περιστερίου
Καλαθοσφαιριστές ΑΕΚ
Καλαθοσφαιριστές Πανελληνίου
Καλαθοσφαιριστές Πανιωνίου
Καλαθοσφαιριστές Ρεάλ Μαδρίτης
Καλαθοσφαιριστές ΟΣΦΠ
Καλαθοσφαιριστές Αμαρουσίου
Καλαθοσφαιριστές Άρη
Καλαθοσφαιριστές Οίακα Ναυπλίου
Καλαθοσφαιριστές Ηφαίστου Λήμνου
Καλαθοσφαιριστές Α2 Εθνικής Ελλάδας
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Καλαθοσφαιριστές ρουμανικών συλλόγων
Έλληνες καλαθοσφαιριστές στο εξωτερικό
Καλαθοσφαιριστές στους Θερινούς Ολυμπιακούς Αγώνες 2008